CELEX: 22014D0809
Language: sk
Date: 2014-10-23 00:00:00
Title: 2014/809/EÚ: Rozhodnutie Výboru veľvyslancov AKT – EÚ č. 3/2014 z  23. októbra 2014 o predĺžení funkčného obdobia riaditeľa Technického centra pre poľnohospodársku a vidiecku spoluprácu (CTA)

19.11.2014   
            
            
               SK
            
            
               Úradný vestník Európskej únie
            
            
               L 332/49
            
         ROZHODNUTIE VÝBORU VEĽVYSLANCOV AKT – EÚ č. 3/2014
   z 23. októbra 2014
   o predĺžení funkčného obdobia riaditeľa Technického centra pre poľnohospodársku a vidiecku spoluprácu (CTA)
   
      (2014/809/EÚ)
   
   VÝBOR VEĽVYSLANCOV AKT – EÚ,
   so zreteľom na Dohodu o partnerstve medzi členmi skupiny afrických, karibských a tichomorských štátov na jednej strane a Európskym spoločenstvom a jeho členskými štátmi na strane druhej, podpísanú v Cotonou 23. júna 2000 (1), prvýkrát zmenenú a doplnenú v Luxemburgu 25. júna 2005 (2) a druhýkrát zmenenú a doplnenú v Ouagadougou 22. júna 2010 (3), a najmä na jej prílohu III článok 3 ods. 5,
   so zreteľom na rozhodnutie Výboru veľvyslancov AKT – EÚ č. 5/2013 zo 7. novembra 2013 v súvislosti so stanovami Technického centra pre poľnohospodársku a vidiecku spoluprácu (CTA) (4), a najmä na článok 7 ods. 1 týchto stanov,
   keďže:
   
               (1)
            
            
               Výbor veľvyslancov AKT – EÚ svojím rozhodnutím č. 2/2010 z 19. marca 2010 vymenoval pána Michaela HAILUHO do funkcie riaditeľa Technického centra pre poľnohospodársku a vidiecku spoluprácu (CTA) na funkčné obdobie piatich rokov, ktoré sa skončí 28. februára 2015.
            
         
               (2)
            
            
               Podľa článku 7 ods. 1 stanov CTA na základe odporúčania výkonnej rady podloženého vynikajúcimi výsledkami Výbor veľvyslancov môže za výnimočných okolností predĺžiť funkčné obdobie riaditeľa o maximálne päť rokov.
            
         
               (3)
            
            
               Výkonná rada CTA vydala 3. apríla 2014 odporúčanie na predĺženie funkčného obdobia pána HAILUHO.
            
         
               (4)
            
            
               Na zasadnutí, ktoré sa konalo od 16. do 18. júna 2014, Rada ministrov AKT schválila predĺženie zmluvy riaditeľa na druhé funkčné obdobie piatich rokov.
            
         
               (5)
            
            
               Preto je vhodné predĺžiť funkčné obdobie pána HAILUHO na obdobie piatich rokov,
            
         ROZHODOL TAKTO:
   Jediný článok
   Bez toho, aby boli dotknuté neskoršie rozhodnutia, ktoré by výbor možno musel v rámci svojich právomocí prijať, sa funkčné obdobie pána Michaela HAILUHO (Etiópia) vo funkcii riaditeľa Technického centra pre poľnohospodársku a vidiecku spoluprácu predlžuje s účinnosťou od 1. marca 2015 do 29. februára 2020.
   
      V Bruseli 23. októbra 2014
      
         
            Za Výbor veľvyslancov AKT – EÚ
         
         
            predseda
         
         S. SANNINO
      
   
   
      (1)  Ú. v. ES L 317, 15.12.2000, s. 3.
   
      (2)  Dohoda, ktorou sa mení a dopĺňa Dohoda o partnerstve medzi členmi skupiny afrických, karibských a tichomorských štátov na jednej strane a Európskym spoločenstvom a jeho členskými štátmi na strane druhej, podpísaná v Cotonou 23. júna 2000 (Ú. v. EÚ L 209, 11.8.2005, s. 27).
   
      (3)  Dohoda, ktorou sa druhýkrát mení a dopĺňa Dohoda o partnerstve medzi členmi skupiny afrických, karibských a tichomorských štátov na jednej strane a Európskym spoločenstvom a jeho členskými štátmi na strane druhej, podpísaná v Cotonou 23. júna 2000, prvýkrát zmenená a doplnená v Luxemburgu 25. júna 2005 (Ú. v. EÚ L 287, 4.11.2010, s. 3).
   
      (4)  Ú. v. EÚ L 309, 19.11.2013, s. 50.